**Likumprojekta “Grozījumi Lauku atbalsta dienesta likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi [Lauku atbalsta dienesta likum](http://www.likumi.lv/doc.php?id=87480)ā” (turpmāk – likumprojekts) sagatavots, lai:1) nodrošinātu Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013) prasību ieviešanu attiecībā uz elektronisko pieteikšanos Eiropas Savienības (turpmāk – ES) un valsts atbalsta veidiem lauksaimniecībai, lauku attīstībai, zivsaimniecībai un mežsaimniecībai, attiecinot dokumentu iesniegšanas un paziņojumu saņemšanas iespējas Lauku atbalsta dienesta (turpmāk – LAD) elektroniskajā pieteikšanās sistēmā (turpmāk – EPS) 2) no LAD kompetences jomas izslēgtu funkciju par administratīvo pārkāpumu lietu izskatīšanu un administratīvo sodu uzlikšanu, jo šī funkcija ir nodota citām valsts iestādēm;3) no LAD kompetences jomas izslēgtu soda naudas administrēšanas funkciju par valstij piešķirtās piena ražošanas kvotas pārsniegšanu, jo saskaņā ar Padomes 2007. gada 22. oktobra Regulas Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”), (turpmāk – Regula Nr. 1234/2007) 204. panta 4. punktu ES dalībvalstīs piena kvotu sistēma tika piemērota līdz 2015. gada 31. martam;4) aizstātu atsauces uz spēku zaudējušām regulām ar aktuālām atsaucēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Obligāta elektroniskā pieteikšanās jau 2015. gadā tika piemērota lauksaimniekiem, kuri pieteicās ES tiešo maksājumu atbalstam un kuru rīcībā bija vismaz 10 hektāru aramzemes. 2016. gadā šī prasība tika attiecināta uz lauksaimniekiem, kuri pieteicās ES tiešo maksājumu atbalstam un kuru rīcībā bija vismaz 10 hektāru lauksaimniecības zemes, kā arī pretendentiem Lauku attīstības programmas “Agrovide un klimats” vai ”Bioloģiskā lauksaimniecība” pasākumos.Šie pasākumi tika ieviesti, ņemot vērā Komisijas 2014. gada 17. jūlija Īstenošanas regulas (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību, (turpmāk – regula Nr. 809/2014) 17. panta prasības attiecībā uz ES tiešajiem maksājumiem un lauku attīstības pasākumu platībmaksājumiem, tas ir, nodrošināt atbalsta pretendentu ar veidlapu sagatavēm un atbilstošu grafisko materiālu, pamatojoties uz platībām, kas noteiktas iepriekšējā gadā, izmantojot ģeogrāfiskās informācijas sistēmas (turpmāk – ĢIS) saskarni, kura ļauj apstrādāt deklarēto platību telpiskos un burtciparu datus (ģeotelpisko atbalsta pieteikuma veidlapu).2016. gadā, īstenojot pārejas posmu uz pilnībā obligātu elektronisko pieteikšanos ES tiešo maksājumu atbalstam, tiem atbalsta pretendentiem, kam bija grūtības aizpildīt vienotā iesnieguma formu EPS, tika dota iespēja iesniegt pieprasījumu rakstveidā, arī telefoniski konsultējoties par vienotā iesnieguma sagatavošanu papīra formā, un vērsties LAD reģionālajā pārvaldē, lai saņemtu palīdzību vienotā iesnieguma aizpildīšanai saskaņā ar regulas Nr. 809/2014 17. panta 3. punktā noteikto. LAD tehniskais atbalsts tika sniegts, nodrošinot pieeju datoriem un dodot iespēju lauksaimniekiem pašiem elektroniski aizpildīt, un iesniegt vienoto iesniegumu EPS sistēmā, vai arī vienoto iesniegumu EPS sistēmā aizpildīja LAD speciālisti, ievadot lauksaimnieka mutvārdos sniegto informāciju. 2016. gadā EPS tika iesniegti 61 055 iesniegumi, bet papīra formā – tikai 287 (kopā LAD saņēmis 61 343 pieteikumus).Atbalsta pretendents reģistrācijai EPS var izmantot LAD izsniegtos lietotāja autentifikācijas līdzekļus, kā arī internetbankas vai vienotā valsts un pašvaldību pakalpojumu portāla latvija.lv sniegtos autentifikācijas pakalpojumus.Pašreizējā pieredze liecina, ka dokumentu iesniegšana un paziņojumu saņemšana EPS nodrošina mazāku kļūdu daudzumu, ātrāku informācijas apriti un iesniegumu datu apstrādi un līdz ar to savlaicīgāku atbalsta administrēšanu un izmaksu, kā arī mazākas sankcijas. Obligāta atbalsta pieteikumu iesniegšana elektroniski nodrošinās ne vien efektīvu ES fondu, bet arī valsts atbalsta pasākumu administrēšanu un administratīvā sloga samazināšanu gan atbalsta pretendentiem, gan arī administrējošām iestādēm. 2) Likuma 4. panta pirmās daļas 6. punktā LAD ir paredzēta funkcija likumā noteiktajos gadījumos izskatīt administratīvo pārkāpumu lietas un uzlikt administratīvos sodus. Latvijas Administratīvo pārkāpumu kodeksā ir paredzēts, ka LAD piemēro administratīvos sodus par pārkāpumiem saistībā ar Meliorācijas sistēmu ekspluatācijas un uzturēšanas noteikumiem (66.1 pants) un saistībā ar ES atbalsta shēmu par kultūraugiem ar augstu enerģētisko vērtību (103.10, 103.11, 103.12, 103.13 pants). ES atbalsta shēma par kultūraugiem ar augstu enerģētisko vērtību vairs nav aktuāla, jo šādi atbalsta maksājumi vairs netiek piešķirti. Savukārt grozījumi Meliorācijas likumā, kas pieteikti Valsts sekretāru sanāksmē 2017. gada 23. februārī (VSS-205), paredz, ka par meliorācijas sistēmu ekspluatācijas un uzturēšanas noteikumu pārkāpšanu administratīvo pārkāpumu procesu veic pašvaldības būvvalde un pašvaldības vides kontroles amatpersona. Tādējādi no likuma ir jāizslēdz funkcijas, kuras LAD faktiski vairāk neīsteno.3) Tā kā regulas Nr. 1234/2007 204. panta 4. punkts paredzēja piena kvotu sistēmas piemērošanu ES dalībvalstīs līdz 2015. gada 31. martam un kopš 2015. gada 1. aprīļa piena kvotu sistēma ES vairs netiek piemērota, tāpēc arī ir pārtraukta piena kvotu sistēmas piemērošana Latvijā, no likuma ir jāizslēdz 4. panta pirmās daļas 9. punkts, kas nosaka LAD kompetenci soda naudas administrēšanā par valstij piešķirtās piena ražošanas kvotas pārsniegšanu.4) Dokumentu juridiska spēka likuma 4. panta pirmās daļas 3.punkts nosaka, ka, dokumentam, lai tam būtu juridisks spēks, jāsatur rekvizīts paraksts, izņemot likumā paredzētus gadījumus. Tādējādi Lauku atbalsta dienesta likuma 121. panta otrajā daļā tiek noteikti dokumenti, kuriem, lai tiem būtu juridisks spēks, nav nepieciešams rekvizīts paraksts. To dokumentu saturu, kas tiek izveidoti elektroniski Lauku atbalsta dienesta informācijas sistēmā, nosaka atbalsta pretendenta iesniegums (atkarībā no tā, uz kuru atbalsta maksājumu atbalsta pretendents ir pieteicies) un normatīvajos aktos noteikto atbalsta saņemšanas nosacījumu izpilde. Tādējādi elektroniski izveidotie dokumenti pēc būtības līdzinās aprēķiniem. Šāda pieeja mazina iestādei administratīvo slogu un nav uzskatāma par parastajai praksei neierastu. Par piemēru var minēt likuma “Par nekustamā īpašuma nodokli” 6. panta 1.3 daļu, kas noteic, ka maksāšanas paziņojumā, ja tas tiek sagatavots elektroniski, nav nepieciešams nodokļu administrācijas amatpersonas paraksts.5) Spēku ir zaudējušas Padomes regula Nr. 1290/2005 par kopējās lauksaimniecības politikas finansēšanu un Komisijas regula Nr. 885/2006, ar ko reglamentē noteikumus par to, kā piemērot Padomes regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanas prasības un tajās iekļautās normas ir pārņemtas regulā Nr. 1306/2013 un Komisijas 2014. gada 11. marta Deleģētā regula (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un *euro* izmantošanu (turpmāk – regula Nr. 907/2014).6) Spēku ir zaudējusi arī Komisijas 2006. gada 21. jūnija regula (EK) Nr. 885/2006, ar ko nosaka sīki izstrādātus noteikumus par to, kā piemērot Padomes regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu, kurā iekļautās normas ir pārņemtas ar regulu (ES) Nr. 907/2014. |
| 3. | Projekta izstrādē iesaistītās institūcijas | Zemkopības ministrija un LAD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un ES atbalsta saņēmēji un potenciālie atbalsta saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts kopumā veicinās tiesisko noteiktību likuma normu interpretācijā un piemērošanā.Obligātas elektroniskās pieteikšanās īstenošana ir vērtējama kā administratīvā sloga samazinājums, jo elektroniskā pieteikšanās jau patlaban nodrošina lauksaimniekiem precīzāku iesniegumu aizpildīšanu, kā arī vienkāršākas iesnieguma precizēšanas un labošanas iespējas. Tā arī ir nozīmīgi samazinājusi kļūdas platībmaksājumu iesniegumos, un lauksaimnieks var iesniegt vienoto iesniegumu no sava datora, nepavadot laiku ceļā uz LAD reģionālo pārvaldi.Atbalsta iesniegumu un dokumentu iesniegšana, kā arī paziņojumu saņemšana EPS nodrošinās mazāku kļūdu daudzumu, ātrāku informācijas apriti un iesniegumu datu apstrādi salīdzinājumā ar dokumentu iesniegšanu papīra formā. Tādējādi tiks nodrošināta arī savlaicīgāka atbalsta administrēšana un izmaksa, kā arī mazākas sankcijas. Līdz 2015. gadam ik gadu lauksaimnieku platībmaksājumu iesniegumos tika konstatēti lauku pārklājumi vairāk nekā 7900 lauku un pārdeklarācijas vairāk nekā 21 000 lauku. Šādas lauku pārklāšanās vai pārdeklarācijas dēļ iesniegumos jāizdara izmaiņas, bet tas rada administratīvo slogu lauksaimniekiem, kas vienoto iesniegumu LAD iesnieguši papīra formā. Turklāt par lauksaimniecības zemes platības samazināšanu iesniegumā salīdzinājumā ar sākotnēji iesniegumā deklarēto ir jāpiemēro sankcijas. Prasības ieviešana par obligātu pieteikšanos EPS attiecīgajām lauksaimnieku grupām 2015. un 2016. gadā minētās pārklāšanās kļūdas ir samazinājusi par aptuveni 4,5 reizēm, tāpēc maksājumus par 2016. gadu bija iespēja sākt izmaksāt savlaicīgāk. 2016. gadā LAD klienti, pieteikumus iesniedzot EPS, pieļāva mazāk kļūdu, jo elektroniskā pieteikšanās nodrošina tūlītēju norādi par iespējamo platību pārklāšanos. Tādējādi 2016. gadā pārdeklarācijas sankciju apjoms samazinājās par 378 195 EUR. 2015. gadā VPM pārdeklarācijas sankciju daudzums attiecās uz 14 589 ha, bet 2016. gadā – uz 8534 ha. Tas nozīmē, ka savlaicīgākas atbalsta administrēšanas ieguvums ir lauksaimniekiem izmaksātajā atbalsta apmērā, jo lauku pārklāšanās skaits ir ievērojami samazinājies.EPS izmantošanas veicināšana ievērojami mazinās administratīvo slogu to lauksaimnieku grupai, kuri 2015. gadā ir pieteikušies dalībai mazo lauksaimnieku atbalsta shēmā (14 159 lauksaimnieki), jo, lai turpinātu dalību šajā shēmā, lauksaimniekam iesniegums būs jāiesniedz tikai tāpēc, lai apstiprinātu, ka tas turpina dalību shēmā arī kārtējā gadā, un norādītu, ka 2015. gadā atbalstam pieteiktā platība nav mainījusies.Obligātas elektroniskās pieteikšanās īstenošana valsts pārvaldes jomā palielinātu valsts pārvaldes efektivitāti un samazinātu tās izdevumus. LAD ik gadu lauksaimniekiem papīra formā nosūta aptuveni 80 000 vēstuļu. Nosūtot klientiem dažāda veida dokumentus elektroniski, LAD šādā veidā ietaupītu ievērojamus finanšu līdzekļus. Ņemot vērā katras vēstules vidējās izmaksas, EPS izmantošana dos aptuveni 50 000 EUR ietaupījumu.LAD ietaupītie finanšu līdzekļi tiks novirzīti LAD informācijas sistēmu attīstībai un uzturēšanai, jo ik gadu palielinās LAD sniegto pakalpojumu apjoms, tāpēc nepieciešama regulāra informācijas sistēmu pilnveidošana. |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Paralēli likumprojekta „Grozījumi [Lauku atbalsta dienesta likum](http://www.likumi.lv/doc.php?id=87480)ā” ir jāizdara grozījumi Latvijas Administratīvo pārkāpumu kodeksā paredzot, ka:1) administratīvo pārkāpumu lietas par meliorācijas sistēmu ekspluatācijas un uzturēšanas noteikumu pārkāpumiem ārpus meža zemes kārto pašvaldību administratīvās komisijas, bet meža zemēs – Valsts meža dienests.2) tiek izslēgts 103.10, 103.11, 103.12, 103.13 un 230.6 pants, jo ES atbalsta shēma par kultūraugiem ar augstu enerģētisko vērtību vairs nav aktuāla, tāpēc ka šādi atbalsta maksājumi vairs netiek piešķirti un LAD nepilda 230.6pantā minētās funkcijas. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz regulu Nr. 1306/2013 un regulu Nr. 809/2014. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1306/2013 un regula Nr. 809/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1306/2013 72. panta 3. punkts | 3.1pants | Ieviests pilnībā. | Neparedz stingrākas prasības kā ES tiesību normas. |
| Regulas Nr. 809/2014 17. panta 1. un 2. punkts | 3.1pants | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Neparedz rīcības brīvību dalībvalstij. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika nosūtīts lauksaimnieku sabiedriskajām organizācijām.Likumprojekts tika publicēts arī Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Pēc likumprojekta publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto likumprojektu. |
| 3. | Sabiedrības līdzdalības rezultāti  | Komentāri vai iebildumi par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts sniegs iespēju LAD nodrošināt ātrāku informācijas apriti un iesniegumu datu apstrādi, efektīvāk administrēt valsts un ES atbalstu un ātrāk izmaksāt atbalsta maksājumus.Jaunas institūcijas netiks izveidotas un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs J. Dūklavs

Zemkopības ministrijas valsts sekretāre D. Lucaua

Orlovskis 67027370

andris.orlovskis@zm.gov.lv